Enri Pahapill

Enri Pahapill (29. juuni 1962 Kuressaare – 13. juuli 2019) oli eesti kunstnik, õpetaja, vaimulik, luuletaja ja endine kümnevõistleja.

Aastal 1982 kogus ta kümnevõistluses 7388 punkti.

Ta lõpetas 1985. aastal Tartu Riikliku Ülikooli kehakultuuriteaduskonna.

Ta oli aastatel 1985–1995 Häädemeeste Keskkooli kehalise kasvatuse, ajaloo ja kunstiõpetuse õpetaja. Samuti tegutses ta Pärnumaa spordikoolis maakonna kergejõustikukoondise peatreenerina."In memoriam Enri Ireneos Pahapill". Eesti Kirik, 7. august 2019

Aastatel 1994–2013 oli ta EELK Pärnu ning Viljandi praostkonna õpetaja. Ta oli ka EAÕK Haapsalu Maria Magdaleena koguduse liige ja abiline.

Aastast 2017 juhendas ta Haapsalu Sotsiaalmaja päevakeskuses puudega noorte kunstiringi ja vanurite joonistamisringi.

Ta on maetud Karja kalmistule.

Isiklikku
Tema poeg on kümnevõistleja Mikk Pahapill."Lahkus endine kümnevõistleja Enri Pahapill, Mikk Pahapilli isa". Delfi, 14. juuli 2019

 Viited 

Välislingid
Haud Karja kalmistul

Kategooria:Eesti kümnevõistlejad
Kategooria:Eesti luterlike koguduste vaimulikud
Kategooria:Tartu Ülikooli kehakultuuriteaduskonna vilistlased
Kategooria:Sündinud 1962
Kategooria:Surnud 2019